Ixef wis sen Tanfust deg ugbur-nnes irmad i itteg ufgan deg tmetti-nnes, tettuneḥsab d tugna niɣ d arat n umezruy1 tasenmetti, d tessnalest, tettawi-d ɣef tugnatin deg i yettedder umdan n zik, s yis-s nezmer ad neg aserwes jar n zik d yimir-a, amedya di tenfust n Mettruja; nemnad belli llan teddren seg ssyaḍet, ssemrasen leɛbub i nessemras imir-a, s umata tzerreɛ amdan mammek aha ad yadef deg usatal n tmetti, mammek aha ad ittemɛamal netta d yudan, syidin i yeččara alli-nnes s yisallen ɣef matta yeɛnan timetti-nnes, s umata d tay d tawuri tagejdant n tenfust, maca s daxel n twuri-aya nettaf ameqqad n twuriwin.